arnastofnun/IGC-2024 huggingface dataset:
710/2018

Útdráttur

Staðfest var niðurstaða héraðsdóms um nauðungarvistun A á sjúkrahúsi sem ákveðin hafði verið af sýslumanninum á höfuðborgarsvæðinu.

Úrskurður Landsréttar

Landsréttardómararnir A-kvk-nf E-kvk-nf, J-kk-nf F-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 12. september 2018 en kærumálsgögn bárust réttinum 14. sama mánaðar. Kærður er úrskurður Héraðsdóms Reykjavíkur 10. september 2018 í málinu nr. L[…]/2018 þar sem staðfest var ákvörðun sýslumannsins á höfuðborgarsvæðinu 3. sama mánaðar um nauðungarvistun sóknaraðila á sjúkrahúsi. Kæruheimild er í 1. mgr. 16. gr. lögræðislaga nr. 71/1997.

2 Sóknaraðili krefst þess að hinn kærði úrskurður verði felldur úr gildi. Þá krefst hún þóknunar til handa talsmanni sínum vegna meðferðar málsins fyrir Landsrétti.

3 Varnaraðili krefst staðfestingar hins kærða úrskurðar og þess að þóknun talsmanns síns fyrir Landsrétti greiðist úr ríkissjóði.

Niðurstaða

4 Með vísan til forsendna hins kærða úrskurðar verður hann staðfestur.

5 Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila og talsmanns varnaraðila vegna meðferðar málsins fyrir Landsrétti, sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð:

Hinn kærði úrskurður er staðfestur.

Þóknun talsmanns sóknaraðila, B-kk-ef H-kk-ef B-kk-ef lögmanns, og talmanns varnaraðila, Á-kk-ef Á-kk-ef Á-kk-ef lögmanns, 124.000 krónur til handa hvorum um sig, greiðist úr ríkissjóði.
716/2018

Útdráttur

Staðfestur var úrskurður héraðsdóms þar sem X var gert að sæta nálgunarbanni á grundvelli laga nr. 85/2011, um nálgunarbann og brottvísun af heimili.

Úrskurður Landsréttar

Landsréttardómararnir I-kvk-nf E-kvk-nf, J-kk-nf F-kk-nf og O-kvk-nf M-kvk-nf A-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 17. september 2018, sem barst réttinum ásamt kærumálsgögnum 18. sama mánaðar. Kærður er úrskurður Héraðsdóms Reykjaness 14. september 2018 í málinu nr. R[...]/2018 þar sem staðfest var ákvörðun sóknaraðila um að varnaraðila yrði gert að sæta nánar tilgreindu nálgunarbanni. Kæruheimild er í 3. mgr. 15. gr. laga nr. 85/2011 um nálgunarbann og brottvísun af heimili.

2 Sóknaraðili krefst staðfestingar hins kærða úrskurðar.

3 Varnaraðili krefst þess aðallega að hinn kærði úrskurður verði felldur úr gildi en til vara að nálgunarbanni verði markaður skemmri tími. Þá krefst hann þóknunar til handa skipuðum verjanda sínum.

Niðurstaða

4 Með vísan til forsendna hins kærða úrskurðar verður hann staðfestur.

5 Þóknun verjanda varnaraðila fyrir Landsrétti, sem ákveðin er að meðtöldum virðisaukaskatti eins og í úrskurðarorði greinir, greiðist úr ríkissjóði samkvæmt 3. mgr. 38. gr. laga nr. 88/2008 um meðferð sakamála, sbr. 14. gr. laga nr. 85/2011.

Úrskurðarorð:

Hinn kærði úrskurður er staðfestur.

Þóknun verjanda varnaraðila fyrir Landsrétti, L-kk-ef D-kk-ef lögmanns, 186.000 krónur, greiðist úr ríkissjóði.
718/2018

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli 2. mgr. 95. gr. laga nr. 88/2008, um meðferð sakamála.

Úrskurður Landsréttar

Landsréttardómararnir K-kvk-nf S-kvk-nf, R-kvk-nf B-kvk-nf og S-kk-nf T-kk-nf M-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 18. september 2018, sem barst réttinum ásamt kærumálsgögnum næsta dag. Kærður er úrskurður Héraðsdóms Reykjaness 18. september 2018, í málinu nr. R[…]/2018, þar sem varnaraðila var gert að sæta gæsluvarðhaldi allt til miðvikudagsins 3. október 2018 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Varnaraðili krefst þess að hinn kærði úrskurður verði felldur úr gildi.

3 Sóknaraðili krefst staðfestingar hins kærða úrskurðar.

Niðurstaða

4 Samkvæmt gögnum málsins er varnaraðili undir sterkum grun um gróft kynferðisbrot gegn stjúpdóttur sinni sem varðað getur allt að 16 ára fangelsi. Auk þess liggur hann undir grun um fleiri kynferðisbrot gegn henni og dóttur sinni. Standa ríkir almannahagsmunir til þess að menn sem sterklega eru grunaðir um svo alvarleg brot gegn ungum börnum gangi ekki lausir. Að þessu virtu er fullnægt skilyrðum 2. mgr. 95. gr. laga nr. 88/2008 til þess að varnaraðili sæti áfram gæsluvarðhaldi. Verður hinn kærði úrskurður því staðfestur.

Úrskurðarorð:

Hinn kærði úrskurður er staðfestur.
724/2018

Útdráttur

Staðfestur var úrskurður héraðsdóms þar sem X var gert að sæta nálgunarbanni í fjóra mánuði á grundvelli laga nr. 85/2011, um nálgunarbann og brottvísun af heimili.

Úrskurður Landsréttar

Landsréttardómararnir A-kvk-nf E-kvk-nf, H-kvk-nf Þ-kvk-nf og S-kk-nf T-kk-nf M-kk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 20. september 2018, sem barst réttinum ásamt kærumálsgögnum 21. sama mánaðar. Kærður er úrskurður Héraðsdóms Reykjaness 19. september 2018, í málinu nr. R[…]/2018, þar sem staðfest var ákvörðun sóknaraðila um að varnaraðila yrði gert að sæta nánar tilgreindu nálgunarbanni. Kæruheimild er í 3. mgr. 15. gr. laga nr. 85/2011, um nálgunarbann og brottvísun af heimili.

2 Sóknaraðili krefst staðfestingar hins kærða úrskurðar.

3 Varnaraðili krefst þess að hinn kærði úrskurður verði felldur úr gildi. Þá krefst hann þóknunar til handa skipuðum verjanda sínum.

Niðurstaða

4 Með vísan til forsendna hins kærða úrskurðar verður hann staðfestur.

5 Þóknun verjanda varnaraðila fyrir Landsrétti, sem ákveðin er að meðtöldum virðisaukaskatti, 186.000 krónur, greiðist úr ríkissjóði samkvæmt 38. gr. laga nr. 88/2008, um meðferð sakamála, sbr. 14. gr. laga nr. 85/2011.

Úrskurðarorð:

Hinn kærði úrskurður er staðfestur., 186.000 krónur, greiðist úr ríkissjóði.
728/2018

Útdráttur

Málinu var vísað frá Landsrétti þar sem í kæru X var í engu vikið að því hvaða dómkröfur væru gerðar fyrir Landsrétti um breytingar á hinum kærða úrskurði, sbr. 24. gr. laga nr. 13/1984, um framsal sakamanna og aðra aðstoð í sakamálum, sbr. 2. mgr. 193. gr. laga nr. 88/2008, um meðferð sakamála.

Úrskurður Landsréttar

Landsréttardómararnir R-kvk-nf B-kvk-nf, S-kk-nf T-kk-nf M-kk-nf og V-kk-nf H. V-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 21. september 2018, sem barst réttinum ásamt kærumálsgögnum 24. sama mánaðar. Kærður er úrskurður Héraðsdóms Reykjavíkur 19. september 2018, í málinu nr. R[…]/2018, þar sem staðfest var ákvörðun dómsmálaráðherra 11. júlí sama ár um að framselja varnaraðila til Póllands. Kæruheimild er í 24. gr. laga nr. 13/1984, um framsal sakamanna og aðra aðstoð í sakamálum.

2 Sóknaraðili krefst staðfestingar hins kærða úrskurðar.

3 Af hálfu varnaraðila eru engar kröfur gerðar.

Niðurstaða

4 Við uppkvaðningu hins kærða úrskurðar 19. september 2018 tók réttargæslumaður varnaraðila sér lögbundinn kærufrest. Réttargæslumaðurinn afhenti Héraðsdómi Reykjavíkur 21. sama mánaðar skriflega kæru til Landsréttar.

5 Í 24. gr. laga nr. 13/1984 kemur fram að úrskurðir sem kveðnir eru upp samkvæmt lögunum sæti kæru til Landsréttar samkvæmt almennum reglum laga um meðferð sakamála. Í 2. mgr. 193. gr. laga nr. 88/2008, um meðferð sakamála, er kveðið á um hvað greina skuli í skriflegri kæru til Landsréttar ef kæru á úrskurði er ekki lýst yfir í og ástæður sem kæra sé reist á.

6 Í kæru varnaraðila er tilgreint hvaða úrskurður sé kærður, hver niðurstaða úrskurðarins hafi verið og að nokkru leyti rakinn rökstuðningur héraðsdóms. Í lokamálsgrein kærunnar segir að skipaður réttargæslumaður varnaraðila geti ekki fallist á rök dómara og sjái sig því knúinn til að kæra úrskurðinn til Landsréttar. Í kærunni er hins vegar í engu vikið að því hvaða dómkröfur séu gerðar fyrir Landsrétti um breytingar á úrskurðinum. Samkvæmt þessu eru slíkir annmarkar á kærunni að vísa verður málinu sjálfkrafa frá Landsrétti.

7 Í samræmi við 2. mgr. 16. gr. laga nr. 13/1984 greiðist úr ríkissjóði þóknun skipaðs réttargæslumanns varnaraðila, sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð:

Máli þessu er vísað frá Landsrétti.

Þóknun skipaðs réttargæslumanns varnaraðila, J-kk-ef A. K-kk-ef lögmanns, 124.000 krónur, greiðist úr ríkissjóði.
730/2018

Útdráttur

Staðfestur var úrskurður héraðsdóms þar sem fallist var á beiðni L hf. um dómkvaðningu matsmanna.

Úrskurður Landsréttar

Landsréttardómararnir I-kvk-nf E-kvk-nf, J-kk-nf F-kk-nf og O-kvk-nf M-kvk-nf A-kvk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðilar skutu málinu til Landsréttar með kæru 24. september 2018, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 10. september 2018, í málinu nr. E111/2017, þar sem fallist var á kröfu varnaraðila um dómkvaðningu matsmanna. Sóknaraðilar krefjast þess að úrskurður héraðsdóms verði ómerktur og að synjað verði um dómkvaðningu matsmanna samkvæmt beiðni varnaraðila. Þá krefjast sóknaraðilar málskostnaðar.

2 Varnaraðili krefst staðfestingar hins kærða úrskurðar og málskostnaðar óskipt úr hendi sóknaraðila.

Niðurstaða

3 Varnaraðili höfðaði mál á hendur sóknaraðilum með stefnu birtri 30. desember 2016. Sóknaraðilar kröfðust frávísunar málsins en þeim kröfum var hafnað með úrskurði héraðsdóms 30. júní 2017. Sóknaraðilar lögðu fram greinargerðir um efnishlið málsins og sönnunargögn af sinni hálfu 13. nóvember 2017. Málið var næst tekið fyrir 6. febrúar 2018. Beindi varnaraðili þá nokkrum spurningum til sóknaraðila Borgunar hf. varðandi endurskoðun ársreiknings félagsins fyrir árið 2013 og skoraði á hann að upplýsa um þau atriði og afhenda tilgreind gögn, auk þess sem skorað var á sóknaraðila Borgun hf. og H-kk-þf O-kk-þf að upplýsa um ákveðin atriði. Síðastgreindir sóknaraðilar lögðu fram bókun í þinghaldi 15. febrúar 2018, sem viðbrögð við fyrrgreindri áskorun varnaraðila. Er málið var tekið fyrir á ný 13. apríl 2018 var lögð fram sú matsbeiðni varnaraðila sem deilt er um hér. Samkvæmt framangreindu hefur varnaraðili ekki sýnt af sér tómlæti við að afla sér sönnunar fyrir málsástæðum sínum.

4 Með þessum athugasemdum en að öðru leyti með skírskotun til forsendna hins kærða úrskurðar verður hann staðfestur. Sóknaraðilum verður gert að greiða varnaraðila kærumálskostnað eins og í úrskurðarorði greinir.

Úrskurðarorð:

Hinn kærði úrskurður er staðfestur.

Sóknaraðilar, BPS ehf., Eignarhaldsfélagið Borgun slf., Borgun hf. og H-kk-nf O-kk-nf, greiði óskipt varnaraðila, Landsbankanum hf., 400.000 krónur í kærumálskostnað.
735/2018

Útdráttur

Staðfestur var úrskurður héraðsdóms um að dómkveðja skyldi sérfróðan mann til að gefa læknisfræðilegt álit á því hvort A væri fær um að ráða sjálf persónulegum högum sínum og fé í skilningi aliðar 4. gr. lögræðislaga nr. 71/1997.

Úrskurður Landsréttar

Landsréttardómararnir A-kk-nf E. J-kk-nf, Á-kk-nf H-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 26. september 2018, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 18. september 2018, í málinu nr. L[…]/2018, um að dómkvaddur skuli einn sérfróður maður til þess að gefa læknisfræðilegt álit á því hvort sóknaraðili sé fær um að ráða sjálf persónulegum högum sínum og fé, sbr. 4. gr. lögræðislaga nr. 71/1997. Kæruheimild er í 1. mgr. 16. gr. lögræðislaga, sbr. clið 1. mgr. 143. gr. laga nr. 91/1991, um meðferð einkamála.

2 Sóknaraðili krefst þess að hinn kærði úrskurður verði felldur úr gildi. Þá krefst hún þóknunar til handa skipuðum verjanda, sem greiðist úr ríkissjóði.

3 Varnaraðilar krefjast staðfestingar hins kærða úrskurðar og þóknunar til handa talsmanni sínum, sem greiðist úr ríkissjóði.

Niðurstaða

4 Með vísan til forsendna hins kærða úrskurðar verður hann staðfestur.

5 Samkvæmt 1. mgr. 17. gr. lögræðislaga greiðist kærumálskostnaður úr ríkissjóði, þar með talin þóknun skipaðs verjanda sóknaraðila og talsmanns varnaraðila, sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð:

Hinn kærði úrskurður er staðfestur.

Kærumálskostnaður greiðist úr ríkissjóði, þar með talin þóknun skipaðs verjanda sóknaraðila, P-kk-ef A-kk-ef P-kk-ef lögmanns, og skipaðs talsmanns varnaraðila, S-kk-ef A-kk-ef H-kk-ef lögmanns, 148.000 krónur til hvors um sig.
738/2018

Útdráttur

Staðfestur var úrskurður héraðsdóms um að dóttir A skyldi vistuð utan heimilis á vegum B.

Úrskurður Landsréttar

Landsréttardómararnir A-kk-nf E. J-kk-nf, Á-kk-nf H-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 28. september 2018. Kærumálsgögn bárust réttinum 8. október 2018. Kærður er úrskurður Héraðsdóms Reykjaness 17. september 2018, í málinu nr. U[…]/2018, þar sem fallist var á kröfu varnaraðila um að dóttir sóknaraðila yrði vistuð utan heimilis á vegum varnaraðila í sex mánuði frá uppkvaðningu úrskurðar að telja. Kæruheimild er í 1. mgr. 64. gr. barnaverndarlaga nr. 80/2002.

2 Sóknaraðili krefst þess aðallega að hinum kærða úrskurði verði hrundið og að hafnað verði kröfu varnaraðila um vistun utan heimilis en til vara að vistun barnsins utan heimilis verði markaður skemmri tími. Þá krefst hann málskostnaðar fyrir héraðsdómi auk kærumálskostnaðar eins og málið væri eigi gjafsóknarmál.

3 Varnaraðili krefst staðfestingar hins kærða úrskurðar.

Niðurstaða

4 Eins og nánar er rakið í hinum kærða úrskurði liggja fyrir gögn um ítrekuð afskipti barnaverndaryfirvalda af málefnum dóttur sóknaraðila. Í þeim gögnum kemur meðal annars fram að hún glími við […] sem kalli á mikið utanumhald og stuðning sem sóknaraðila og móður hennar hefur ekki tekist að veita henni. Fyrir liggur að ýmis stuðningsúrræði hafa verið reynd af hálfu barnaverndaryfirvalda til að veita foreldrum stúlkunnar stuðning við uppeldi hennar, en þau hafa ekki borið árangur. Með vísan til þess verður ekki fallist á að af hálfu varnaraðila hafi ekki verið gætt meðalhófs áður en ákvörðun um vistun utan heimilis var tekin, sbr. 7. mgr. 4. gr. barnaverndarlaga. Gögn málsins um þau úrræði sem hafa verið reynd og vandamál stúlkunnar eru ítarleg og verður því hvorki fallist á að brotið hafi verið gegn 1. mgr. 41. gr. barnaverndarlaga né 10. gr. stjórnsýslulaga nr. 37/1993. Eins og atvikum máls er háttað hefur ekki þýðingu við þetta mat að sóknaraðili hefur nú komið sér fyrir í nýju húsnæði.

5 Samkvæmt framangreindu verður talið að skilyrðum 1. mgr. 28. gr. barnaverndarlaga, sbr. blið 1. mgr. 27. gr. sömu laga, til að vista stúlkuna utan heimilis á vegum varnaraðila í sex mánuði sé fullnægt. Samkvæmt því en að öðru leyti með vísan til forsendna hins kærða úrskurðar verður hann staðfestur.

6 Kærumálskostnaður fellur niður, en um gjafsóknarkostnað sóknaraðila fyrir Landsrétti fer eins og í úrskurðarorði greinir.

Úrskurðarorð:

Hinn kærði úrskurður er staðfestur.

Kærumálskostnaður fellur niður.

Allur gjafsóknarkostnaður sóknaraðila, A, fyrir Landsrétti greiðist úr ríkissjóði, þar með talin þóknun lögmanns hans, Ó-kk-ef A-kk-ef B-kk-ef lögmanns, 400.000 krónur.
739/2018

Útdráttur

Staðfest var niðurstaða héraðsdóms um nauðungarvistun A á sjúkrahúsi sem ákveðin hafði verið af sýslumanninum á höfuðborgarsvæðinu.

Úrskurður Landsréttar

Landsréttardómararnir A-kvk-nf E-kvk-nf, J-kk-nf F-kk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 25. september 2018 en kærumálsgögn bárust réttinum 4. október 2018. Kærður er úrskurður Héraðsdóms Reykjavíkur 24. september 2018 í málinu nr. L[…]/2018 þar sem nauðungarvistun sóknaraðila á sjúkrahúsi var framlengd í allt að tólf vikur með heimild til rýmkunar samkvæmt mati yfirlæknis. Kæruheimild er í 1. mgr. 16. gr. lögræðislaga nr. 71/1997.

2 Sóknaraðili krefst þess að hinn kærði úrskurður verði felldur úr gildi. Þá krefst hún þóknunar til handa talsmanni sínum vegna meðferðar málsins fyrir Landsrétti.

3 Varnaraðili krefst staðfestingar hins kærða úrskurðar og þess að þóknun talsmanns síns fyrir Landsrétti greiðist úr ríkissjóði.

Niðurstaða

4 Með vísan til forsendna hins kærða úrskurðar verður hann staðfestur.

5 Samkvæmt 1. mgr. 17. gr. lögræðislaga greiðist úr ríkissjóði þóknun skipaðs talsmanns sóknaraðila og talsmanns varnaraðila vegna meðferðar málsins fyrir Landsrétti, sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð:

Hinn kærði úrskurður er staðfestur. lögmanns, og talmanns varnaraðila, Á-kk-ef Á-kk-ef Á-kk-ef lögmanns, 148.800 krónur til handa hvorum um sig, greiðist úr ríkissjóði.
73/2018

Útdráttur

Felldur var úr gildi úrskurður héraðsdóms um að X skyldi sæta gæsluvarðhaldi á grundvelli bliðar 1. mgr. 95. gr. laga nr. 88/2008 um meðferð sakamála, en X þess í stað gert að sæta farbanni á grundvelli 1. mgr. 100 gr. laga nr. 88/2008, sbr. blið 1. mgr. 95. gr. sömu laga.

Úrskurður Landsréttar

Landsréttardómararnir A-kk-nf E. J-kk-nf, Á-kk-nf H-kk-nf og R-kvk-nf H-kvk-nf kveða upp úrskurð í máli þessu.

Varnaraðili skaut málinu til Landsréttar með kæru 8. janúar 2018, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 8. janúar 2018, í málinu nr. R[…]/2018, þar sem varnaraðila var gert að sæta áfram gæsluvarðhaldi meðan mál hans er til meðferðar fyrir dómstólum, þó eigi lengur en til mánudagsins 5. febrúar 2018 klukkan 14. Kæruheimild er í llið 1. mgr. 192. gr. laga nr. 88/2008, um meðferð sakamála. Varnaraðili krefst þess aðallega að hinn kærði úrskurður verði felldur úr gildi, til vara að farbanni verði beitt í stað gæsluvarðhalds en að því frágengnu að gæsluvarðhaldinu verði markaður skemmri tími.

Sóknaraðili krefst staðfestingar hins kærða úrskurðar.

Varnaraðili sætir ákæru fyrir brot gegn 1. mgr. 264. gr. almennra hegningarlaga nr. 19/1940, sem getur varðað allt að sex ára fangelsi. Í málinu liggja fyrir upplýsingar um að varnaraðili hafi verið handtekinn á flugvellinum í Bologna á Ítalíu 14. febrúar 2017. Þann 15. sama mánaðar sendi skrifstofa almannaöryggis innanríkisráðuneytisins beiðni til ítalskra yfirvalda um framsal hans sem var samþykkt 10. júlí 2017. Varnaraðili var fluttur til landsins 17. ágúst sama ár og hefur sætt gæsluvarðhaldi frá þeim tíma. Samkvæmt því hefur varnaraðili verið í gæsluvarðhaldi hér á landi í ríflega fjóra mánuði og þrjár vikur, en áður verið í haldi ítalskra yfirvalda í ríflega sex mánuði. Að því gættu þykja ekki forsendur til að honum verði gert að sæta gæsluvarðhaldi í lengri tíma, sbr. niðurlag 3. mgr. 95. gr. laga nr. 88/2008. Aftur á móti er varnaraðili útlendingur og hefur ekki tengsl við landið eftir því sem fram er komið. Er því fullnægt skilyrðum bliðar 1. mgr. 95. gr. laga nr. 88/2008. Verður talið fullnægjandi til að tryggja nærveru varnaraðila að honum verði gert að sæta farbanni í stað gæsluvarðhalds, sbr. 1. mgr. 100. gr. laganna.

Úrskurðarorð:

Varnaraðila, X, er bönnuð för frá Íslandi allt til mánudagsins 5. febrúar 2018 klukkan 14.
740/2018

Útdráttur

Staðfestur var úrskurður héraðsdóms þar sem A var svipt sjálfræði í eitt ár.

Úrskurður Landsréttar

Landsréttardómararnir A-kvk-nf E-kvk-nf, J-kk-nf S-kk-nf og S-kk-nf T-kk-nf M-kk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 28. september 2018. Kærumálsgögn bárust Landsrétti 10. október 2018. Kærður er úrskurður Héraðsdóms Reykjavíkur 25. september 2018 í málinu nr. L[…]/2018, þar sem sóknaraðili var svipt sjálfræði í eitt ár. Kæruheimild er í 1. mgr. 16. gr. lögræðislaga nr. 71/1997.

2 Sóknaraðili krefst þess aðallega hinn kærði úrskurður verði felldur úr gildi en til vara að sjálfræðissviptingu verði markaður skemmri tími. Þá krefst hún þóknunar til handa verjanda sínum fyrir Landsrétti.

3 Varnaraðili krefst staðfestingar hins kærða úrskurðar.

Niðurstaða

4 Með vísan til forsendna hins kærða úrskurðar verður hann staðfestur, þar með talið um þóknun skipaðs verjanda sóknaraðila í héraði sem ákveðin er á grundvelli 1. mgr. 17. gr. lögræðislaga nr. 71/1997.

5 Samkvæmt 1. mgr. 17. gr. lögræðislaga greiðist úr ríkissjóði þóknun skipaðs verjanda sóknaraðila fyrir Landsrétti sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð:

Hinn kærði úrskurður er staðfestur. lögmanns, 148.800 krónur, greiðist úr ríkissjóði.
745/2018

Útdráttur

Staðfestur var úrskurður héraðsdóms þar sem X var gert að sæta farbanni á grundvelli 1. mgr. 100. gr., sbr. blið 1. mgr. 95. gr., laga nr. 88/2008, um meðferð sakamála.

Úrskurður Landsréttar

Landsréttardómararnir A-kvk-nf E-kvk-nf, D-kk-nf Þ-kk-nf B-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 2. október 2018, sem barst réttinum ásamt kærumálsgögnum 3. sama mánaðar. Kærður er úrskurður Héraðsdóms Reykjaness 2. október 2018, í málinu nr. R[…]/2018, þar sem varnaraðila var gert að sæta áfram farbanni allt til fimmtudagsins 18. október 2018 klukkan 16. Kæruheimild er í llið 1. mgr. 192. gr. laga nr. 88/2008, um meðferð sakamála.

2 Varnaraðili krefst þess að hinn kærði úrskurður verði felldur úr gildi.

3 Sóknaraðili krefst staðfestingar hins kærða úrskurðar.

Niðurstaða

4 Varnaraðili var handtekinn 30. ágúst 2018. Með úrskurði Héraðsdóms Reykjaness 31. ágúst 2018, sem staðfestur var með úrskurði Landsréttar 4. september 2018 í máli nr. 694/2018, var honum gert að sæta gæsluvarðhaldi allt til 5. september 2018. Síðan þá hefur varnaraðili sætt farbanni samkvæmt úrskurðum Héraðsdóms Reykjaness 5. september 2018 í máli nr. R[…]/2018 og 19. september 2018 í máli nr. R[…]/2018. Með síðari úrskurðinum var varnaraðila gert að sæta farbanni til 3. október 2018. Að þessu gættu, en að öðru leyti með vísan til forsendna hins kærða úrskurðar, verður hann staðfestur.

Úrskurðarorð:

Hinn kærði úrskurður er staðfestur.
746/2018

Útdráttur

Staðfestur var úrskurður héraðsdóms þar sem fallist var á kröfu T um að fella úr gildi þinglýsingu skjals.

Úrskurður Landsréttar

Landsréttardómararnir K-kvk-nf S-kvk-nf, S-kk-nf T-kk-nf M-kk-nf og V-kk-nf H. V-kk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðilar skutu málinu til Landsréttar með kæru 2. október 2018, en kærumálsgögn bárust réttinum 12. sama mánaðar. Kærður er úrskurður Héraðsdóms Reykjaness 19. september 2018, í málinu nr. T[…]/2018, þar sem felld var úr gildi þinglýsing á skjali sem ber titilinn „Riftun“ og var þinglýst með númerinu […] og því vísað frá þinglýsingu. Kæruheimild er í 5. mgr. 3. gr. þinglýsingalaga nr. 39/1978.

2 Sóknaraðilar krefjast þess aðallega að kröfum varnaraðila verði vísað frá dómi. Til vara krefjast þeir að hafnað verði kröfum varnaraðila um að felld verði úr gildi þinglýsing á fyrrnefndu skjali og um að því verði vísað frá þinglýsingu. Þá krefjast þeir að hafnað verði kröfu varnaraðila um að forgangsáhrif skjalsins miðist við það tímamark þegar þinglýsingargjald var greitt. Loks krefjast þeir málskostnaðar fyrir héraði og Landsrétti.

3 Varnaraðili krefst þess að hinn kærði úrskurður verði staðfestur.

Niðurstaða

4 Með vísan til forsendna hins kærða úrskurðar verður hann staðfestur.

Úrskurðarorð:

Hinn kærði úrskurður er staðfestur.